CELEX: 62020TN0721
Language: lt
Date: 2020-12-09 00:00:00
Title: Byla T-721/20: 2020 m. gruodžio 9 d. pareikštas ieškinys byloje Impresa comune Clean Sky 2 / NG

2021 2 1   
            
            
               LT
            
            
               Europos Sąjungos oficialusis leidinys
            
            
               C 35/58
            
         
      2020 m. gruodžio 9 d. pareikštas ieškinys byloje Impresa comune Clean Sky 2 / NG
      
      (Byla T-721/20)
      (2021/C 35/77)
      Proceso kalba: italų
      
         Šalys
      
      
         Ieškovė: Impresa comune Clean Sky 2, atstovaujama advokato M. Velardo ir B. Mastantuono
      
         Atsakovas: NG
      
         Reikalavimai
      
      Ieškovė Bendrojo Teismo prašo:
      
                  —
               
               
                  priteisti iš atsakovo sumokėti 141 094,80 EUR sumą, remiantis dotacijos susitarimu Nr. 632506 „Wireless Flexible sensor co-operation for structural health Diagnosis/prognosis“ sudarytu vykdant Europos Sąjungos septintąja pagrindų programą, su 3,5 % dydžio palūkanomis, Europos centrinio banko taikomomis pagrindinėms refinansavimo operacijoms; palūkanos skaičiuojamos nuo 2019 m. liepos 9 d. iki realaus sumokėjimo dienos.
               
            
                  —
               
               
                  priteisti iš atsakovo bylinėjimosi išlaidas šiame procese.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi tokiu pagrindu:
      Atsakovas neįvykdė sutartinių įsipareigojimų, nes nepadengė netinkamomis finansuoti pripažintų personalo išlaidų sumos. Todėl 2019 m. gegužės 23 d. ieškovė išdavė debeto avizą dėl 141 094,80 EUR sumos, pagal dotacijos susitarimą jau išmokėtos bendrovei Alpha Consulting Service Srl. Šiuo atveju nėra jokių abejonių dėl faktinių aplinkybių, kuriomis grindžiami atsakovui, kaip iš įmonių registro pašalintos bendrovės Alpha Consulting Service Srl dalininkui ir atstovui, tenkantys įsipareigojimai. Po to, kai buvo išduota debeto aviza, pateikti bendrovės prieštaravimai yra bendro pobūdžio, neišsamūs ir be įrodymų, taigi iš esmės atrodo nepagrįsti. Vadinasi, ieškovė turi teisę reikalauti grąžinti ir padengti pervestą sumą su palūkanomis už vėlavimą.